Rimaya

300px|thumb|Una rimaya luenga a o piet d'a pendient d'a montanya en os Alpes d'Ötztal
300px|thumb|Rimayas ubiertas en o Mont Dolent
Una rimaya Chesús Casaus Parrilla, Pascual Miguel Ballestín: Dizionario Aragonés de Terminos Cheograficos. Ainas. Gara d'Edizions. ISBN 978-84-8094-059-7 ye una crepaza estreita y funda d'un circo glaciar situada entre o chelo d'un glaciar de montanya y a paret rocosa (u o chelo estatico) que se i troba dencima. Ye a sobén un obstaclo important ta os alpinistas.

En un circo glaciar, a rimaya se sitúa en a parti posterior, paralela a la paret d'o fundo d'o circo glaciar. En un glaciar lonchitudinal, a rimaya se troba en a parti superior final d'o glaciar con un anglo dreito respecto d'o fluxo d'o glaciar. Ye causada por o fluxo entabant d'o glaciar.

As rimayas plegan dica o leito rocoso d'o glaciar y pueden tener una fondura superior a os 100 metros. D'hibierno, a rimaya ye a sobén cubierta de nieu d'os lurtes d'a montanya. As rimayas s'ubren a la fin d'o verano a causa d'a fusión d'a nieu.

En anglés y alemán a sobén s'esferencia entre a rimaya de tipo "bergschrund" y a rimaya de tipo "randkluft", que ye a crepaza present entre o glaciar y a paret rocosa d'o circo glaciar. O tipo "randkluft" apareixe por a fusión d'o chelo debida a la temperatura superior d'a cara rocosa.

En a ruta d'o cuello sud ta puyar a la cima de l'Everest, bi ha una funda rimaya en a parti inferior d'a cara d'o Lhotse, deseparando-ne os campos II y III d'a vía.

Se veiga tamién
 Tuca de la Rimaya.
 Tuca d'el Cuello de la Rimaya.

Referencias

 Bibliografía
 Benn, D.I. & Evans, D.J.A. Glaciers and Glaciation (1998) ISBN 0-340-58431-9
 Burchfield, R.W. ed. Oxford English Dictionary supplement (1987) ISBN 0-19-861211-7

Categoría:Cheolochía
Categoría:Cheomorfolochía
Categoría:Alpinismo